proxectonos/corpus_dominio_legal_administrativo_tmp huggingface dataset:
RESOLUCIÓN do 25 de setembro de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 268/2012, interposto por David García López, Amelia Taboada Rodríguez e Miguel Ángel Viso Diéguez.
Consellería de Facenda — III. Outras disposicións — 04/10/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo P.O. 268/2012, interposto por David García López, Amelia Taboada Rodríguez e Miguel Ángel Viso Diéguez, contra a Resolución do 21 de maio de 2012, pola que se ordena a publicación do Acordo do Consello da Xunta de Galicia, do 18 de maio, polo que se aproba a relación de postos de traballo do organismo autónomo Fondo Galego de Garantía Agraria (DOG nº 99, do 25 maio).
En consecuencia, esta dirección xeral acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e son emprazadas para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 25 de setembro de 2012
RESOLUCIÓN do 26 de setembro de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 812/2011, interposto por Ricardo Aurelio Boquete Antelo e outros.
Consellería de Facenda — III. Outras disposicións — 04/10/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 812/2011, interposto por Ricardo Aurelio Boquete Antelo, María Isabel López Álvarez, Purificación Lloret Ares, Sergio Vázquez Salvadores, Mónica Velo Cid, Francisco José Fumega Varela, Belén García Rodríguez, Juan Manuel García Sexto, José Manuel Arias Fernández e Mónica María Sánchez Pardiño, contra a Resolución do 22 de xullo de 2011 pola que se ordena a publicación do Acordo do Consello da Xunta de Galicia, do 21 de xullo de 2011, polo que se aproba a modificación da relación de postos de traballo do organismo autónomo Augas de Galicia da Consellería de Medio Ambiente, Territorio e Infraestruturas (DOG nº 152, do 9 de agosto).
En consecuencia, esta dirección xeral acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e son emprazadas para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 26 de setembro de 2012
RESOLUCIÓN do 25 de setembro de 2012, da Dirección Xeral de Desenvolvemento Pesqueiro, pola que se lles dá publicidade ás axudas concedidas ao abeiro da Orde do 6 de xuño de 2011, pola que se establecen as bases reguladoras e se procede á convocatoria de axudas económicas para a realización de formación práctica en empresas, destinadas a alumnos/as de ciclos formativos de grao medio e superior de formación profesional específica dos centros dependentes da Consellería do Mar, que se tramita como gasto financiable para levar a cabo unha actividade elixible dentro do marco do Programa operativo Fondo Social Europeo Galicia 2007-2013.
Consellería do Medio Rural e do Mar — III. Outras disposicións — 08/10/2012

De conformidade co establecido nos artigos 6 e 7.2.d) do Regulamento (CE) nº 1828/2006, do 8 de decembro, da Comisión; no artigo 15.2º c) da Lei 9/2007, do 13 de xuño, de subvencións de Galicia, e no artigo 13 punto 4 da Lei 4/2006, do 30 de xuño, de transparencia e de boas prácticas na Administración pública galega, a disposición adicional primeira da orde reguladora dispón: «A Consellería do Mar publicará no Diario Oficial de Galicia as subvencións concedidas con suxeición a esta orde, indicando o programa e o crédito orzamentario a que se imputan, a cantidade concedida e a finalidade da subvención».
Na súa virtude, esta dirección xeral
Ordenar a publicación, no Diario Oficial de Galicia, das axudas concedidas con cargo á aplicación orzamentaria 16.31.422K, 480.0 para a concesión das axudas para a realización de formación práctica en empresas, destinadas a alumnos/as de ciclos formativos de grao medio e superior de formación profesional específica dos centros dependentes da Consellería do Mar no curso académico 2010-2011.
Beneficiarios/as das axudas e importe concedido: ver anexo.
Santiago de Compostela, 25 de setembro de 2012
Axudas de formación práctica en empresas para o curso académico 2010-2011 de alumnos/as do Instituto Politécnico Marítimo-Pesqueiro do Atlántico de Vigo:
Axudas de formación práctica en empresas para o curso académico 2010-2011 de alumnos/as do Instituto Galego de Formación en Acuicultura (Igafa):
Axudas de formación práctica en empresas para o curso académico 2010-2011 de alumnos/as da Escola Oficial Náutico-Pesqueira de Ferrol:
Axudas para a formación práctica en empresas para o curso académico 2010-2011 de alumnos/as da Escola Oficial Náutico-Pesqueira de Ribeira:
RESOLUCIÓN do 28 de setembro de 2012, da Dirección Xeral de Educación, Formación Profesional e Innovación Educativa, pola que se procede a designar os membros e facer pública a composición do tribunal que deberá xulgar as probas para a concesión dos premios extraordinarios de educación secundaria obrigatoria ao rendemento académico correspondentes ao curso 2011/12, e se ditan instrucións para a realización das probas correspondentes.
Consellería de Cultura, Educación e Ordenación Universitaria — III. Outras disposicións — 08/10/2012

De conformidade co establecido no artigo 9 e na disposición derradeira primeira da Orde do 3 de agosto de 2012 pola que se convocan os premios extraordinarios de educación secundaria obrigatoria ao rendemento académico correspondentes ao curso 2011/12 (DOG do 13 de agosto),
Primeiro
Designar os membros do tribunal que deberá xulgar as probas para a concesión dos premios extraordinarios de educación secundaria obrigatoria correspondentes ao curso 2011/12 e facer pública a súa composición, que é a que figura no anexo a esta resolución.
Segundo
Fixar a data, o horario e os lugares de realización das probas e condicións de presentación dos candidatos e candidatas.
1. As probas terán lugar o día 18 de outubro de 2012 de acordo co seguinte horario:
9.15 horas, presentación dos candidatos e candidatas.
Das 10.00 ás 12.00 horas, primeira parte da proba.
Das 12.30 ás 14.30 horas, segunda parte da proba.
2. Centros en que se realizarán as probas.
– Provincia da Coruña.
IES Elviña. Polígono de Elviña, 2ª fase s/n, A Coruña.
– Provincia de Lugo.
IES Sanxillao. Avda. As Fontiñas, nº 171, Lugo.
– Provincia de Ourense.
IES Ramón Otero Pedrayo. Rúa Padre Feixoo, nº 12, Ourense.
– Provincia de Pontevedra.
IES Sánchez Cantón. Avda. Raíña Victoria, Pontevedra.
Terceiro. Presentación dos candidatos e candidatas
a) Os candidatos e candidatas deberán realizar as probas, con carácter xeral, na provincia a que pertenza o centro educativo en que se atope o seu expediente académico. A Dirección Xeral de Educación, Formación Profesional e Innovación Educativa poderá autorizar cambios de sede por causas debidamente xustificadas.
b) Para a realización das probas os candidatos e candidatas acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 28 de setembro de 2012
Presidenta: Carmen Cimadevila Cea, subdirectora xeral de Inspección, Avaliación e Calidade do Sistema Educativo por delegación do director xeral de Educación, Formación Profesional e Innovación Educativa.
Vogais:
– Marina Armada Vigo, xefa do Servizo de Avaliación e Calidade do Sistema Educativo.
– Berta Estrada Arias, inspectora de Educación.
– Samuel Lago Fernández, inspector de Educación.
– José Ramón Pereiró Rodríguez, inspector de Educación.
– Jaime Santoalla Varela, inspector de Educación.
– Isabel Serna Masiá, inspectora de Educación.
Secretaria: Guadalupe Martínez Rivas, funcionaria da Dirección Xeral de Educación, Formación Profesional e Innovación Educativa.
RESOLUCIÓN do 27 de setembro de 2012 pola que se conceden as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2011/12.
Consellería de Cultura, Educación e Ordenación Universitaria — III. Outras disposicións — 08/10/2012

Tendo en conta as solicitudes presentadas ao abeiro do disposto na Orde do 28 de maio de 2012 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2011-2012, no marco da aplicación orzamentaria 15.01.423A.481.0 (programa 2011-00372), dos orzamentos xerais da Comunidade Autónoma de Galicia para o ano 2012 polo importe total de 700.000,00 euros, e vista a proposta formulada pola comisión avaliadora e elevada a esta secretaría xeral técnica, por conduto da súa presidenta, resolvo o seguinte:
Primeiro. Outorgar as axudas a favor das asociacións, federacións e confederacións de nais e pais de alumnos/as, que a continuación se detallan (anexo).
Segundo. Denegarlle a axuda ás seguintes ANPAS.
Á ANPA CEIP Lamas de Abade porque non se pode considerar que teña a condición de beneficiario que define o artigo 4 da orde, posto que non emprega as formas de xestión do comedor previstas nese artigo.
Á ANPA Nosa Señora do Carme-CEIP de Aguiño-Ribeira porque presentou a solicitude da axuda fóra do tempo establecido na orde da convocatoria.
Terceiro. Que se dispoñan os créditos necesarios polos importes e as anualidades que se sinalan na relación anterior, con cargo á aplicación 15.01.423A.481.0 dos orzamentos xerais de gastos da Comunidade Autónoma de Galicia para o ano 2012.
Cuarto. Establécese un novo período para presentar a documentación xustificativa da axuda concedida que abranguerá os quince días naturais seguintes ao da publicación no DOG da resolución de concesión das axudas.
Quinto. Publíquese no
Diario Oficial de Galicia
e na páxina web da consellería e notifíquese esta resolución aos interesados, que disporán dun prazo de dez días para a súa aceptación, transcorrido o cal sen que se produza manifestación expresa entenderase tacitamente aceptada.
Contra esta resolución poderase interpoñer un recurso potestativo de reposición ante o conselleiro de Cultura, Educación e Ordenación Universitaria no prazo dun mes, a partir do día seguinte a aquel en que se publique no
Diario Oficial de Galicia
, de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común, ou ser impugnada directamente ante a xurisdición contencioso-administrativa, no prazo de dous meses, ante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de setembro de 2012
DECRETO 194/2012, do 27 de setembro, polo que se aproba o cambio de titularidade do treito entre Portomouro (intersección coa estrada AC-453 Roxos-Portomouro) e Santa Comba (intersección coa estrada AC-400 Sigrás-Muros) da estrada provincial CP-0701, de Santiago de Compostela a Santa Comba, a prol da Comunidade Autónoma de Galicia.
Consellería de Medio Ambiente, Territorio e Infraestruturas — III. Outras disposicións — 08/10/2012

A teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma e das entidades locais deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade do treito entre Portomouro (intersección coa estrada AC-453 Roxos-Portomouro) e Santa Comba (intersección coa estrada AC-400 Sigrás-Muros) da estrada provincial CP-0701, de Santiago de Compostela a Santa Comba, a prol da Comunidade Autónoma de Galicia.
A Axencia Galega de Infraestruturas e a Deputación Provincial da Coruña, como administracións afectadas, acordaron a transferencia da titularidade do treito da estrada CP-0701 indicado no parágrafo anterior.
De conformidade co anteriormente exposto, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta de Galicia na súa reunión do día vinte e sete de setembro de dous mil doce,
Artigo 1
Apróbase o cambio de titularidade a prol da Comunidade Autónoma de Galicia do treito entre Portomouro (intersección coa estrada AC-453 Roxos-Portomouro) e Santa Comba (intersección coa estrada AC-400 Sigrás-Muros) da estrada provincial CP-0701, de Santiago de Compostela a Santa Comba.
Artigo 2
En aplicación do artigo 4 da Lei 4/1994, do 14 de setembro, de estradas de Galicia, a Xunta de Galicia deberá incorporar ao seu plan de estradas a vía a que se refire este decreto.
Artigo 3
A entrega da vía formalizarase no prazo dos dous meses seguintes á publicación deste decreto no
Diario Oficial de Galicia,
mediante a sinatura da correspondente acta de entrega.
Artigo 4
Corresponderanlle á Comunidade Autónoma de Galicia, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que puidese corresponderlle como nova Administración titular da estrada.
Disposición derradeira
Este decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, vinte e sete de setembro de dous mil doce.
DECRETO 195/2012, do 27 de setembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de glorieta no punto quilométrico 38+060 da AC-305, no concello de Ribeira (clave AC/12/099.06).
Consellería de Medio Ambiente, Territorio e Infraestruturas — III. Outras disposicións — 08/10/2012

A Axencia Galega de Infraestruturas resolveu aprobar con data do 11 de setembro de 2012 o proxecto de construción de glorieta no p.q. 38+060 da AC-305, no concello de Ribeira (clave AC/12/099.06).
O obxecto deste proxecto é o desenvolvemento das actuacións necesarias para a mellora da intersección situada no contorno do p.q. 38+060 da estrada AC-305 Padrón (VRG-1.1)-Ribeira (AC-550), optando pola construción dunha glorieta de dimensións adecuadas que substitúa a actual disposición en T, o cal optimiza o deseño desde o punto de vista da seguridade viaria.
A xustificación da urxencia de ocupación dos bens e dereitos precisos para a execución desta actuación vén motivada tamén pola necesidade de corrixir e mellorar a conectividade entre o concello de Ribeira e a estrada que conecta coa vía de alta capacidade de titularidade autonómica AG-11 (autovía da Barbanza).
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación ao departamento competente, actualmente a Consellería de Medio Ambiente, Territorio e Infraestruturas.
En virtude de todo o exposto, en aplicación do artigo 28.2 do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta na súa reunión do día vinte e sete de setembro de dous mil doce,
Artigo único
Declarar a utilidade pública e a urxente ocupación dos bens e dereitos necesarios que se concretan no expediente administrativo instruído, así como en calquera das modificacións que sexa necesario realizar para a súa execución, para os efectos de expropiación, do proxecto de construción de glorieta no p.q. 38+060 da AC-305, no concello de Ribeira (clave AC/12/099.06).
Santiago de Compostela, vinte e sete de setembro de dous mil doce
RESOLUCIÓN do 28 de setembro de 2012 pola que se fai público o acordo do Consello de Dirección do Igape polo que se modifican as bases reguladoras do programa do Igape de bolsas formativas para a realización de proxectos de mellora das pemes galegas, cofinanciadas polo Fondo Social Europeo, no marco do programa operativo FSE Galicia 2007-2013.
Instituto Galego de Promoción Económica — III. Outras disposicións — 10/10/2012

O Consello de Dirección do Igape, na súa xuntanza do 13 de febreiro de 2012, aprobou o texto das bases reguladoras do programa do Igape de bolsas formativas para a realización de proxectos de mellora das pemes galegas, cofinanciadas polo Fondo Social Europeo, no marco do programa operativo FSE Galicia 2007-2013.
As ditas bases fixéronse públicas mediante Resolución do 1 de xuño de 2012 (DOG nº 111, do 12 de xuño).
O funcionamento dos grupos de traballo do Igape coas organizacións clúster galegas e o compromiso do Igape co apoio ao crecemento e consolidación temperá de empresas de nova creación motivan a formulación de axustes nos criterios de solvencia que as entidades colaboradoras do programa deben cumprir, co obxectivo de facilitar que estes dous colectivos poidan acceder á condición de entidade colaboradora.
O Consello de Dirección do Igape, na súa xuntanza do 31 de xullo de 2012, acordou a modificación das bases reguladoras do programa do Igape de bolsas formativas para a realización de proxectos de mellora das pemes galegas, cofinanciadas polo Fondo Social Europeo, no marco do programa operativo FSE Galicia 2007-2013.
Por todo o anterior e en virtude das facultades que teño conferidas
Primeiro. Publicar a modificación das bases reguladoras do programa do Igape de bolsas formativas para a realización de proxectos de mellora das pemes galegas, cofinanciadas polo Fondo Social Europeo, no marco do programa operativo FSE Galicia 2007-2013, no seguinte sentido:
– Engádese o seguinte punto ao artigo 6.
Entidades colaboradoras
:
«6.3. Os clústers galegos legalmente constituídos e as empresas cuxa data de constitución teña unha antigüidade inferior a dous anos na data de publicación da convocatoria de bolsas para a que van acoller bolseiros eximiranse do requisito de solvencia técnica relativa á experiencia de catro anos (deben cumprir o resto de requisitos de solvencia técnica), así como dos requisitos de solvencia económica».
Segundo. Esta resolución entrará en vigor o día da súa publicación no
Diario Oficial de Galicia
.
Santiago de Compostela, 28 de setembro de 2012
RESOLUCIÓN do 27 de setembro de 2012, do tribunal designado para cualificar as probas de constatación da competencia profesional para o desempeño das funcións de xestor de transporte en empresas de transporte por estrada, pola que se fai pública a data, a hora e o lugar de realización dos exercicios.
Consellería de Medio Ambiente, Territorio e Infraestruturas — III. Outras disposicións — 10/10/2012

En sesión do 27 de setembro de 2012, o tribunal designado pola Resolución da Dirección Xeral de Mobilidade do 15 de marzo de 2012 para cualificar as probas de constatación da competencia profesional para o desempeño das funcións de xestor de transporte en empresas de transporte por estrada,
Primeiro. Os exercicios da segunda convocatoria do ano 2012 das probas de constatación da competencia profesional para o desempeño das funcións de xestor de transporte en empresas de transporte por estrada terán lugar o 27 de outubro de 2012, no Pazo de Congresos e Exposicións de Galicia (rúa Miguel Ferro Caaveiro, s/n, San Lázaro, Santiago de Compostela).
Segundo. Os/as aspirantes que fosen admitidos/as para a realización das probas serán citados/as en chamamento único segundo a seguinte distribución:
a) Transporte interior e internacional de mercadorías: todos eles/as ás 9.00 horas.
b) Transporte interior e internacional de viaxeiros: todos eles/as ás 16.00 horas.
Terceiro. Os/as aspirantes deberán presentarse provistos/as de DNI en vigor ou doutro documento fidedigno acreditativo da súa identidade, a xuízo do tribunal, tamén en vigor; a súa falta dará lugar á non-admisión do/a aspirante á realización das probas. Recoméndase igualmente aos/ás aspirantes que concorran provistos/as da copia da solicitude de admisión e da folla xustificativa do pagamento das taxas de exame.
Así mesmo, deberán dispor dun lapis do número 2 e goma de borrar para realizar o exame, de xeito que se poida efectuar a súa corrección mediante mecanismos automatizados. Poderán tamén levar máquinas calculadoras sen memoria RAM para realizar as operacións matemáticas que resulten necesarias.
Cuarto. Non se permitirá o acceso e tenza no recinto onde se realizarán os exercicios de teléfonos móbiles, axendas ou demais dispositivos de carácter electrónico, agás o indicado no punto anterior respecto das máquinas calculadoras. Do mesmo xeito, queda prohibido o acceso con calquera outro material ou instrumento do que se poida valer o/a aspirante para auxiliarse na realización das probas.
Advírtese que non haberá servizo de recollida de teléfonos móbiles.
Santiago de Compostela, 27 de setembro de 2012
RESOLUCIÓN do 28 de setembro de 2012, da Dirección Xeral da Función Pública, pola que se emprazan os interesados no recurso contencioso-administrativo P.A. 814/2012 interposto por Xosé Manuel Romarís Pais.
Consellería de Facenda — III. Outras disposicións — 10/10/2012

A Dirección Xeral da Función Pública recibiu do Xulgado do Contencioso-Administrativo número 2 de Santiago de Compostela providencia pola que se admite a trámite o recurso contencioso-administrativo P.A. 814/2011, interposto por Xosé Manuel Romarís Pais contra a Resolución do 5 de agosto de 2011 pola que se ordena a publicación do acordo do Consello da Xunta de Galicia polo que se aproba a modificación da RPT da Consellería do Mar (DOG nº 155, do 12 de agosto de 2011).
En consecuencia, esta dirección xeral acordou nesta data, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido xulgado.
O que se notifica para xeral coñecemento de todas as persoas interesadas no procedemento, que son emprazadas para que poidan comparecer como parte nos autos no Xulgado do Contencioso-Administrativo número 2 de Santiago de Compostela no prazo de nove días, contados desde o seguinte ao da publicación desta resolución no Diario Oficial de Galicia.
Santiago de Compostela, 28 de setembro de 2012
RESOLUCIÓN do 1 de outubro de 2012 pola que se modifica a Resolución do 25 de xuño de 2012, da Secretaría Xeral da Emigración, pola que se aproban as bases reguladoras das axudas, en réxime de concorrencia competitiva, dirixidas a entidades sen ánimo de lucro, para desenvolver accións de formación laboral, cofinanciadas polo Fondo Social Europeo, que contribúan a incrementar a participación das persoas inmigrantes e retornadas no mundo laboral na Comunidade Autónoma galega, e se convocan para o ano 2012.
Consellería de Presidencia, Administracións Públicas e Xustiza — III. Outras disposicións — 10/10/2012

A Resolución do 25 de xuño de 2012, da Secretaría Xeral da Emigración, pola que se aproban as bases reguladoras das axudas, en réxime de concorrencia competitiva, dirixidas a entidades sen ánimo de lucro, para desenvolver accións de formación laboral, cofinanciadas polo Fondo Social Europeo, que contribúan a incrementar a participación das persoas inmigrantes e retornadas no mundo laboral na Comunidade Autónoma galega, e se convocan para o ano 2012, publicada no
Diario Oficial de Galicia,
do 28 de xuño de 2012, establece, no artigo 12.1 do anexo I, que a acción subvencionada deberá ser executada e xustificada antes do 30 de outubro de 2012.
O elevado número de solicitudes recibidas, así como a necesidade de realizar requirimentos de emenda de documentación, e os prazos establecidos para emendalas, fixeron que non fora posible resolver a convocatoria coa antelación necesaria para que as entidades beneficiarias poidan desenvolver axeitadamente as accións formativas subvencionadas dentro do prazo establecido no artigo 12.1 do anexo I, sendo necesario amplialo para que as ditas accións poidan alcanzar os seus obxectivos de integración sociolaboral.
En virtude do exposto anteriormente, e en uso das facultades que teño atribuídas polo Decreto 12/2012, do 4 de xaneiro, polo que se establecen os órganos superiores e de dirección dependentes da Presidencia da Xunta de Galicia, e o Decreto 325/2009, do 18 de xuño, de estrutura orgánica dos órganos superiores dependentes da Presidencia da Xunta de Galicia, e a disposición adicional segunda do Decreto 325/2009, do 18 de xuño, de estrutura orgánica dos órganos superiores dependentes da Presidencia da Xunta de Galicia, que desconcentra no secretario xeral da Emigración a competencia para a aprobación das bases, a convocatoria e a resolución das axudas e subvencións do seu respectivo ámbito de competencia,
Artigo único
Amplíase o prazo de execución e xustificación da acción subvencionada ata o 16 de novembro de 2012, incluído.
Disposición derradeira
Esta disposición entrará en vigor o día seguinte ao da súa publicación.
Santiago de Compostela, 1 de outubro de 2012
RESOLUCIÓN do 1 de outubro de 2012, da Dirección Xeral de Educación, Formación Profesional e Innovación Educativa, pola que se procede a designar os membros e a facer pública a composición da comisión de selección que supervisará e valorará as solicitudes dos aspirantes aos premios de educación secundaria obrigatoria ao esforzo e á superación persoal correspondentes ao curso 2011/12.
Consellería de Cultura, Educación e Ordenación Universitaria — III. Outras disposicións — 11/10/2012

De conformidade co establecido no artigo 11 e na disposición derradeira primeira da Orde do 3 de agosto de 2012, pola que se convocan os premios de educación secundaria obrigatoria ao esforzo e á superación persoal correspondentes ao curso 2011/12 (DOG do 13 de agosto),
Primeiro. Designar os membros da comisión de selección que supervisará e valorará os méritos dos participantes nos premios de educación secundaria obrigatoria ao esforzo e á superación persoal correspondentes ao curso 2011/12 e facer pública a súa composición, que é a que figura no anexo a esta resolución.
Segundo. Esta resolución entrará en vigor o mesmo día da súa publicación.
Santiago de Compostela, 1 de outubro de 2012
Tribunal:
Presidenta: Carmen Cimadevila Cea, subdirectora xeral de Inspección, Avaliación e Calidade do Sistema Educativo por delegación do director xeral de Educación, Formación Profesional e Innovación Educativa.
Vogais:
Marina Armada Vigo, xefa do Servizo de Avaliación e Calidade do Sistema Educativo.
María del Carmen Areán Vázquez, inspectora de Educación.
María Magdalena Duarte Blanco, inspectora de Educación.
María Adoración de la Fuente Fernández, inspectora de Educación.
Secretaria: Guadalupe Martínez Rivas, funcionaria da Dirección Xeral de Educación, Formación Profesional e Innovación Educativa.
RESOLUCIÓN do 20 de setembro de 2012, da Secretaría Xeral Técnica da Consellería de Traballo e Benestar, pola que se dá publicidade aos convenios de colaboración subscritos por esta consellería no segundo cuadrimestre do ano 2012.
Consellería de Traballo e Benestar — III. Outras disposicións — 11/10/2012

O artigo 11.1º da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único.
Dar publicidade á relación de convenios de colaboración subscritos pola Consellería de Traballo e Benestar durante o segundo cuadrimestre do ano 2012, que se incorpora como anexo a esta resolución.
Santiago de Compostela, 20 de setembro de 2012
ORDE do 28 de setembro de 2012 pola que se modifica a Orde do 27 de decembro de 2011 pola que se establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
Consellería do Medio Rural e do Mar — III. Outras disposicións — 11/10/2012

O día 5 de xaneiro de 2012, a Consellería do Medio Rural e do Mar publicou a Orde do 27 de decembro de 2011 (DOG núm. 4, do 5 de xaneiro de 2012) pola que se establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
No artigo 5 inclúese unha pequena modificación para aclarar o seu contido. Ademais, no seu artigo 11 precísanse os prazos para a xustificación da subvención que requiren ser modificados por mor do elevado número de solicitudes presentadas.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia.
De acordo co disposto na Lei 1/1983, do 22 de febreiro, reguladora da Xunta e do seu presidente, e demais normativa concorrente,
Primeiro. Modificar a letra g) do artigo 6 do seguinte xeito:
Onde di: «g) Certificación bancaria a nome do titular do terreo; no caso de agrupacións, nesta conta deberán ser titulares conxuntos todos os titulares que formen parte da agrupación, excepto sociedades e agrupacións legalmente constituídas. Nas agrupacións permítese a sinatura mancomunada da conta bancaria nun membro da agrupación».
Debe dicir: «g) Certificación bancaria a nome do titular do terreo; no caso de agrupacións, nesta conta deberán ser titulares conxuntos todos os titulares que formen parte da agrupación, excepto sociedades e agrupacións legalmente constituídas».
Segundo. Modificar o número 1 do artigo 11.1 do seguinte xeito:
Onde di: «Na resolución de concesión, indicarase o prazo para a execución dos traballos que, con carácter xeral, non será inferior a dous meses. A data límite de xustificación da subvención non poderá superar o 15 de outubro na anualidade de 2012 e o 30 de xuño na anualidade de 2013».
Debe dicir: «Na resolución de concesión, indicarase o prazo para a execución dos traballos. A data límite de xustificación da subvención será o 30 de novembro para a anualidade de 2012 e o 30 de xuño para a anualidade de 2013».
Santiago de Compostela, 28 de setembro de 2012
RESOLUCIÓN do 10 de setembro de 2012 polo que se dá publicidade aos convenios de colaboración subscritos por este organismo autónomo no segundo cuadrimestre do ano 2012.
Instituto de Estudos do Territorio — III. Outras disposicións — 15/10/2012

O artigo 11 da Lei 4/2006, do 30 de xuño, de transparencia e de boas prácticas na Administración pública galega (Diario Oficial de Galicia número 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos polo Instituto de Estudos do Territorio no segundo cuadrimestre do ano 2012, que se incorpora como anexo a esta resolución.
Santiago de Compostela, 10 de setembro de 2012
ORDE do 5 de outubro de 2012 pola que se acorda minorar o importe máximo previsto para a promoción de vivendas protexidas de nova construción destinadas a alugamento e de aloxamentos protexidos e urbanización de solo, por parte de empresas privadas, na Orde do 13 de febreiro de 2012 pola que se determina o importe máximo das axudas que se poderán outorgar no exercicio orzamentario de 2012 ao abeiro do Plan de vivenda 2005-2008.
Consellería de Medio Ambiente, Territorio e Infraestruturas — III. Outras disposicións — 15/10/2012

Con data do 12 de marzo de 2012 publicouse no Diario Oficial de Galicia a Orde do 13 de febreiro de 2012 pola que se determina o importe máximo das axudas que se poderán outorgar no exercicio orzamentario de 2012 ao abeiro do Plan de vivenda 2005-2008, regulado polo Real decreto 801/2005, do 1 de xullo, e polo Decreto 18/2006, do 26 de xaneiro.
No artigo único da citada orde prevíase un importe máximo de 1.014.420 €, con cargo á aplicación orzamentaria 07.83.451B.770.0, para a promoción de vivendas protexidas de nova construción destinadas a alugamento e de aloxamentos protexidos e urbanización de solo por parte de empresas privadas.
Tramitados os expedientes e considerando os que poden acadar no exercicio 2012 a fase de concesión, queda un remanente de 302.974,05 €, polo que se considera que procede minorar o importe máximo previsto inicialmente para aplicalo a outras necesidades que é preciso atender con cargo aos orzamentos do Instituto Galego da Vivenda e Solo.
Por todo o anterior e en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Minorar en 302.974,05 € o importe máximo previsto para a promoción de vivendas protexidas de nova construción destinadas a alugamento e de aloxamentos protexidos e urbanización de solo por parte de empresas privadas, con cargo á aplicación orzamentaria 07.83.451B.770.0 do orzamento de gastos do Instituto Galego da Vivenda e Solo.
Disposición derradeira única
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 5 de outubro de 2012
RESOLUCIÓN do 1 de outubro de 2012, da Dirección de Recursos Humanos, pola que se publica o acordo de deixar sen efecto, para o ano 2012, o disposto na norma II.4.3.1 do Pacto sobre selección de persoal estatutario temporal no ámbito do Servizo Galego de Saúde e entidades públicas adscritas á Consellería de Sanidade.
Servizo Galego de Saúde — III. Outras disposicións — 15/10/2012

A norma II.4.3.1 do pacto subscrito pola Administración sanitaria de Galicia e as centrais sindicais CC.OO., Cemsatse, CIG, CSIF e USAE, publicado no DOG nº 89, do 9 de maio de 2011, mediante Resolución conxunta do 26 de abril de 2011, da Secretaría Xeral Técnica da Consellería de Sanidade e da Xerencia do Servizo Galego de Saúde, sobre selección de persoal estatutario temporal no ámbito do Servizo Galego de Saúde e das entidades públicas adscritas á Consellería de Sanidade, establece que, con carácter xeral, as listas de selección temporal se xerarán con data do 31 de outubro de cada ano.
Tendo en conta o estado de desenvolvemento en que se atopan os procesos de inscrición abertos na actualidade e as previsións da apertura das restantes listaxes, a cal terá lugar nas próximas datas, esta Dirección de Recursos Humanos, logo do acordo acadado no seo da Comisión central de seguimento do Pacto de selección temporal do 13 de setembro de 2012, en uso das competencias conferidas contidas no Decreto 311/2009, do 28 de maio (DOG nº 109, do 5 de xuño), polo que se establece a estrutura orgánica dos servizos centrais do Servizo Galego de Saúde, resolve publicar o seguinte acordo:
Deixar sen efecto para o ano 2012 a aplicación automática da cláusula II.4.3.1 que establece que, con carácter xeral, as listas se xerarán na data 31 de outubro de cada ano.
Santiago de Compostela, 1 de outubro de 2012
ORDE do 1 de outubro de 2012 pola que se declaran de utilidade pública diversas asociacións inscritas nos rexistros de asociacións da Comunidade Autónoma.
Consellería de Presidencia, Administracións Públicas e Xustiza — III. Outras disposicións — 15/10/2012

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociaciós.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, establecendo que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Tras a solicitude da asociación, foi instruído o expediente de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e nel consta a documentación e os informes previstos na citada norma.
De conformidade cos informes favorables de declaración de utilidade pública, emitidos polos instrutores dos correspondentes expedientes,
Declarar de utilidade pública as seguintes asociacións:
• Asociación Renacer, inscrita no Rexistro Provincial de Asociacións da Coruña co núm. 1987-1850-1.
• Asociación Ateneo de Santiago, inscrita no Rexistro Provincial de Asociacións da Coruña co núm. 1966-90-1.
• Asociación Rexurdir, de Actividades Sociais, inscrita no Rexistro Provincial de Asociacións de Pontevedra co núm. 1987-1573-1.
• Asociación ONG Mestura, para la Integración Social de las Personas Inmigrantes y Emigrantes, inscrita no Rexistro Central de Asociacións co núm. 2004/7222-1.
Contra esta orde, que lle pon fin á vía administrativa, pode interporse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa; poderase interpor, con carácter potestativo, recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 1 de outubro de 2012
CORRECCIÓN de erros. Decreto 102/2012, do 29 de marzo, polo que se desenvolve o servizo de comunicación audiovisual radiofónica no ámbito da Comunidade Autónoma de Galicia.
Consellería de Presidencia, Administracións Públicas e Xustiza — I. Disposicións xerais — 16/04/2012

Advertido erro na referida disposición, publicada no
Diario Oficial de Galicia
, núm. 64, do 2 de abril de 2012, cómpre efectuar a seguinte corrección:
– Na páxina 11578, no artigo 15, punto 1, letra h, onde di: «As obrigas, de entre as recollidas nos artigos 5 e 9, consideradas esenciais para a prestación do servizo, segundo o previsto nas bases da convocatoria», debe dicir: «As obrigas, de entre as recollidas nos artigos 6 e 10, consideradas esenciais para a prestación do servizo, segundo o previsto nas bases da convocatoria».